એક નિવેદનમાં ફર્સ્ટ ડેટાએ કહ્યું છે કે, નાની ફાયનાન્શિયલ ઈન્સ્ટિટ્યૂટ્સમાં STAR નેટવર્કનો ઉપયોગ થઈ રહ્યો હતો અને અહીં 2016ની શરૂઆતમાં ડેબિટ ક્રેડિટ કાર્ડ્ઝની જાણકારીઓ ચોરી કરવામાં આવી. જોકે, ફર્સ્ટ ડેટાએ એમ પણ કહ્યું કે, STAR નેટવર્કમાં ક્યારેય કોઈ ગાબડું પડ્યું નથી, ઉલટાનું નાની સંસ્થાઓની સિક્યોરિટીઝમાં હેકિંગ કરવામાં આવ્યું છે. ગ્રુપ-આઈબીએ પૈસા ચોરનારા આ હેકર્સ ગ્રુપનું નામ MoneyTaker જણાવ્યું છે. તેમણે પેમેન્ટ ઓર્ડરને હાઈજેક કરવા માટે આ જ નામના સૉફ્ટવેરનો ઉપયોગ કર્યો છે. સિક્યોરિટી રિસર્ચર્સે તે 18 બેંકોની ઓળખાણ કરી લીધી છે જેના પર એટેક કરવામાં આવ્યો. આમાંથી 10 બેંક અમેરિકાની, બે રશિયાની અને 1 બ્રિટનની છે. બેંક ઉપરાંત ફાયનાન્શિયલ કંપનીઓ અને એક લૉ ફર્મને પણ આ હેકર્સે નિશાનો બનાવી છે. અમેરિકામાંથી કુલ 5 લાખ ડોલર જ્યારે રશિયામાંથી 1.2 લાખ ડોલર ચોરવામાં આવ્યા છે.